4.13. Indram
| 4. Menuen “Marker” |

### 4.13. Indram

Figur 16.30. Eksempel på oprettelse af en ramme ud fra en markering

Et billede med en markering

Efter “Indram”

Kommandoen Indram opretter en ny markering langs kanten af en eksisterende markering i det aktuelle billede. Kanten af den aktuelle markering bruges som en form, og den nye markering oprettes derefter omkring den. Du indtaster bredden på kanten i pixels eller en anden enhed i dialogvinduet. Halvdelen af den nye kant ligger inden for det valgte område og halvdelen uden for det.

#### 4.13.1. Aktivering af kommandoen

Du kan tilgå denne kommando i hovedmenuen via Markering → Indram …

Er der ikke nogen markering, er menupunktet deaktiveret.

To betingelser skal være opfyldt, for at kommandoen kan bruges:

- Billedet skal have en alfakanal.

- Det oprindelige billede skal oprettes med indstillingen “Kantudjævning” markeret i det markeringsværktøj, der bruges.

#### 4.13.2. Beskrivelse af dialogvinduet “Indram markering”

Figur 16.31. Dialogvinduet “Indram markering”

Indram det markerede med

  Indtast bredden på den indrammede markering i feltet. Standardenhederne er pixels, men du kan også vælge enhederne i rullemenuen.

Kantstil

  - Hård: Denne indstilling bevarer ikke kantudjævning. Det kan være nyttigt i nogle tilfælde.

  - Blød: Denne indstilling bevarer kantudjævning. Bemærk, at “Blød” ikke skaber nogen kantudjævning. Derfor skal der tilføjes kantudjævning, når den oprindelige markering oprettes. Denne indstilling er den bedste.

  - Udtyndet: Denne indstilling gør det samme som “Hård”, men i stedet for at den resulterende kant er fuldt markeret, fader den udad. Resultatet er ikke særlig godt; hvis du vil have en udtyndet kant, er det bedre at bruge en af de andre tilstande og så gøre resultatet mere udtyndet. Den er der af historiske årsager.

  Figur 16.32. Sammenligning af indramningsstile

  Indstillingen “Hård”. Markeringsredigering zoomet til 800 %

  Indstillingen “Blød”. Markeringsredigering zoomet til 800 %

  Indstillingen “Udtyndet”. Markeringsredigering zoomet til 800 %

Markerede områder fortsætter uden for billedet

  Når denne indstilling er aktiveret, forbliver en kant af en markering (normalt et rektangel) uændret, hvis den er på linje med en kant af billedet; der oprettes ikke en ny markering omkring den.

  Figur 16.33. Indramningsmarkering med og uden “Markerede områder fortsætter uden for billedet”

  Indramningsmarkering uden (i midten) og med (til højre) låst markering.

  Samme markeringer udfyldt med rød farve.

4.12. Udvid |  | 4.14. Fjern huller

Report a bug in GIMP Rapportér en fejl i fejlsporing