2.7. Markering efter farve
| 2. Markeringsværktøjer |

### 2.7. Markering efter farve

Værktøjet Markering efter farve er designet til at vælge områder i et billede baseret på farvelighed. Det fungerer meget lig værktøjet Udflydende markering. Den største forskel mellem dem er, at Udflydende markering vælger sammenhængende områder, hvor alle dele er forbundet til udgangspunktet med stier, der ikke indeholder store huller, mens værktøjet Markering efter farve vælger alle pixels, der er tilstrækkeligt ens i farven med den pixel, du klikker på, uanset hvor de er placeret.

#### 2.7.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Markeringsværktøjer → Markering efter farve.

- Ved at klikke på værktøjsikonet i Værktøjskassen.

- ved at bruge tastaturgenvejen Skift+O.

#### 2.7.2. Ændringstaster

Værktøjet Markering efter farve har ingen specielle ændringstaster, kun dem der påvirker alle markeringsværktøjer på samme måde. Se Afsnit 2.1, “Fælles funktioner” for at få hjælp til disse.

#### 2.7.3. Værktøjshåndtering

Figur 14.23. Brug af værktøjet Markering efter farve: Valgte pixels er ikke kun sammenhængende

Som med Udflydende markering begynder markeringen, så snart du klikker, og referencen er den først klikkede pixel. Hvis du klikker og trækker, kan du ændre tærsklen på samme måde som med Udflydende markering.

Du kan flytte omridset af markeringen med piletasterne, men ikke med musen.

#### 2.7.4. Indstillinger

Figur 14.24. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Kantudjævning, Udtynd kanter

  | Bemærk
  Se Indstillinger for markeringsværktøjer for at få hjælp til indstillinger, der er fælles for alle disse værktøjer. Kun indstillinger, der er specifikke for dette værktøj, forklares her.

Markér gennemsigtige områder, Basér farve på alle lag, Tærskel, Markér på baggrund af, Tegn maske

  Disse indstillinger fungerer på præcis samme måde som allerede beskrevet for Udflydende markering. Se Afsnit 2.6.4, “Indstillinger” for detaljer.

2.6. Udflydende markering (Tryllestav) |  | 2.8. Saksemarkering

Report a bug in GIMP Rapportér en fejl i fejlsporing