4.2. Justéring og fordeling
| 4. Transformeringsværktøjer |

### 4.2. Justéring og fordeling

Værktøjet Justering og fordeling er nyttigt til at justere billedlagene med forskellige billedobjekter. Når dette værktøj er valgt, forvandles musemarkøren til en lille hånd. Ved at klikke på et element i et lag i billedet vælger du det lag, der skal flyttes (med Skift + klik kan du vælge flere lag, der skal justeres); dette fokuserede lag har små firkanter i hjørnerne og kaldes kilden. Derefter bliver knapperne i dialogen aktive (de forbliver aktive under hele GIMP-sessionen): De giver dig mulighed for at vælge målet dvs. et andet lag, en anden markering eller kurve, som kilden vil blive justeret mod.

#### 4.2.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Justering og fordeling.

- Ved at klikke på værktøjsikonet i Værktøjskassen.

- Ved at bruge tastaturgenvejen Q.

#### 4.2.2. Ændringstaster

Skift

  Du kan vælge flere lag ved at holde Skift nede, mens du klikker på lagene.

  | Vink
  Nogle gange er det lettere at vælge flere lag ved hjælp af “elastikmetoden”: Klik et sted uden for et imaginært rektangulært område, der dækker de lag, du vil vælge. Udtræk derefter området ved at flytte markøren, og slip museknappen. Nu er alle lag, som er helt inde i det udtrukne rektangel, valgt. Bemærk, at der nu ikke er noget “Første element” for målet, som de valgte lag kan justeres efter.

#### 4.2.3. Indstillinger

Figur 14.92. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Justering
  I forhold til:

    I denne rulleliste vælger du målet (billedobjektet), som laget skal justeres efter.

    - Billede: Billedet er målet.

    - Markering: Markeringen er målet.

    - Valgt referenceobjekt: Det valgte objekt (lag, kurve, hjælpelinje) på lærredet.

  Justeringsknapper

    Diss knapper bliver aktive, når et mål er valgt.

    - Tilpas målets venstre kant: for at justere kildens venstre kant med målets venstre kant.

    - Justér målets centrum: for at justere kildens centrum efter målets lodrette midterlinje.

    - Tilpas målets højre kant: for at justere kildens højre kant med målets højre kant.

    - Tilpas målets øverste kant: for at justere kildens øverste kant med målets øverste kant.

    - Tilpas målets midte: for at justere kildens centrum efter målets vandrette midterlinje.

    - Tilpas målets nederste kant: for at justere kildens nederste kant med målets nederste kant.

  Eksempel

    Et billede med en markering hvor lag nr. 1 (baggrund) er aktivt, lag nr. 2 er beskåret til indholdet og lag nr. 3 er et tekstlag.

    Vi klikker på den gule cirkel, så lag nr. 2 bliver kilden. Vi ønsker at sende denne kilde til markeringens midte; indstillingen I forhold til er sat til “Markering”.

    Der er klikket på Justér målets centrum

    Der er klikket på Tilpas målets midte

Fordeling
  Fordelingsknapper

    Disse indstillinger bruges, når du har flere mål og vil arrangere dem. Her kaldes lag, der er valgt med Skift + klick, for “mål”. Men de er faktisk kilder. Indstillingerne “I forhold til” er aktive for at indstille målet. Disse transformeringer er normalt relative til “Billede”.

    Disse indstillinger virker på samme måde som Justeringsindstillingerne, men du kan fordele kilder jævnt.

    - Fordel målene jævnt vandret: for at fordele kilderne jævnt i vandret retning.

    - Fordél målenes vandrette centre: for at fordele kildernes centrum med målets centrum i vandret retning.

    - Fordel målene jævnt lodret: for at fordele kilderne jævnt i lodret retning.

    - Fordél målenes lodrette centre: for at fordele kildernes centrum på målets centrum.

  Figur 14.93. Eksempel på kommandoen “Fordeling”

  Basisbillede med tre lag. Fordel målenes højre kanter vil blive brugt.

  Det aktive lag er gult (mål). Alle lag er justeret efter det gule lags højre kant.

#### 4.2.4. Eksempel

Figur 14.94. Eksempel

Fire tekstlag med samme størrelse. Vi ønsker at justere dem i midten af billedet.

De vælges som kilde med Skift + klik.

Standardmålet (I forhold til) er “Billede”. Vi har brugt kommandoen Fordél målenes lodrette centre.

Efter brug af Fordel målene jævnt vandret.

#### 4.2.5. Justering med brug af elastikboksen

Figur 14.95. Justering med brug af elastikboksen

Vi klikkede til venstre for og over det røde lag og trak et område ud, der dækkede det røde og det gule lag, ved at flytte markøren mod nederste højre hjørne.

“Markeringen” er referencen. Efter et klik på knappen justeres begge lag med markeringens venstre side.

4. Transformeringsværktøjer |  | 4.3. Flytning

Report a bug in GIMP Rapportér en fejl i fejlsporing