6.30. Justér synlige lag …
| 6. Menuen “Billede” |

### 6.30. Justér synlige lag …

Med kommandoen Justér synlige lag kan du meget præcist placere de synlige lag (dem, der er markeret med “øje”-ikonet). Denne grad af præcision er især nyttig, når du arbejder med animationer, som typisk har mange små lag. Hvis du klikker på Justér synlige lag, åbnes en dialog, hvor du kan vælge, hvordan lagene skal justeres.

Figur 16.76. Billeeksempel til lagjustering

Eksempelbilledet indeholder fire lag på et lærred (150×150 pixel). Den røde firkant er 10×10 pixel, det grønne rektangel er 10×20 pixel, og det gule rektangel er 20×10 pixel. Baggrundslaget (blåt, 100×100 pixels) bliver ikke påvirket af kommandoen, da der er sat flueben ud for Ignorér nederste lag, selv hvis det er synligt i dialogen. Bemærk rækkefølgen af lagene i dialogen Lag.

#### 6.30.1. Aktivering af kommandoen

- Du kan tilgå denne kommando i hovedmenuen via Billede → Justér synlige lag …. Der er ingen standardtastaturgenvej. Hvis billedet kun indeholder et enkelt lag, får du en besked fra GIMP om, at der skal være mere end et lag i billedet for at udføre kommandoen.

#### 6.30.2. Beskrivelse af dialogen “Justér synlige lag”

Figur 16.77. Dialogen “Justér synlige lag”

Vandret stil, Lodret stil

  Disse indstillinger styrer, hvordan lagene skal flyttes i forhold til hinanden. Du kan vælge:

  - Ingen: Der sker ingen ændring i henholdsvis den vandrette eller den lodrette position.

  - Saml: De synlige lag justeres på lærredet på den måde, der bestemmes af indstillingerne Vandret base og Lodret base. Hvis du vælger en Vandret base på Højre kant, kan lagene forsvinde fra lærredet. Du kan genskabe dem ved at forstørre lærredet. Hvis du markerer indstillingen Brug det nederste (usynlige) lag som base, vil lagene blive justeret på det øverste venstre hjørne af det nederste lag.

    Figur 16.78. Vandret “Saml”-justering (på kanten af lærredet)

    Oprindeligt billede med lagstakken

    Lagene er blevet flyttet vandret, så deres venstre kant er på linje med lærredets venstre kant.

    Figur 16.79. Lodret “Saml”-justering (på det nederste lag)

    Oprindeligt billede med lagstakken

    Lagene er flyttet vandret, så deres venstre kant flugter med venstre kant på det nederste lag.

  - Udfyld (fra venstre mod højre); Udfyld (fra top mod bund): De synlige lag justeres med lærredet i henhold til den kant, du valgte med henholdsvis Vandret base eller Lodret base. Lagene arrangeres regelmæssigt, så de ikke overlapper hinanden. Det øverste lag i stakken placeres længst til venstre (eller øverst) i billedet. Det nederste lag i stakken placeres længst til højre (eller nederst) i billedet. De andre lag placeres regelmæssigt mellem disse to positioner. Hvis indstillingen Brug det nederste (usynlige) lag som base er afkrydset, justeres lagene med den tilsvarende kant på det nederste lag.

    Figur 16.80. Vandret “Udfyld”-justering (lærred)

    Oprindeligt billede med lagstakken

    Vandret udfyldningsjustering, fra venstre mod højre, hvor Brug det nederste (usynlige) lag som base ikke er afkrydset. Det øverste lag i stakken, det grønne, er placeret helt til venstre. Det nederste lag i stakken, det røde, er placeret til højre, og det gule lag er placeret mellem de to andre.

    Figur 16.81. Vandret “Udfyld”-justering (nederste lag)

    Oprindeligt billede med lagstakken

    De samme parametre som i det foregående eksempel, men med det laveste (blå) niveau som basis.

  - Udfyld (fra højre mod venstre); Udfyld (fra bund mod top): Disse indstillinger fungerer på samme måde som dem, der er beskrevet ovenfor, men udfyldningen sker i den modsatte retning.

    Figur 16.82. Lodret “Udfyld”-justering (nederste lag)

    Oprindeligt billede med lagstakken

    Lodret “Udfyld”-justering, fra bund mod top, nederste lag som base

    Der skal være mindst tre synlige lag i billedet for at bruge “Udfyld”-indstillingerne.

  - Ret ind efter gitteret: De synlige lag vil blive justeret i forhold til gitteret.

6.29. Sammenlæg billedets lag (fjern gennemsigtighed) |  | 6.31. Undermenuen “Hjælpelinjer”

Report a bug in GIMP Rapportér en fejl i fejlsporing