8.45. Reinhard 2005
| 8. Menuen “Farver” |

### 8.45. Reinhard 2005

#### 8.45.1. Overblik

Figur 16.208. Eksempel på “Reinhard 2005”-tonekortlægning

Oprindeligt billede

Filteret anvendes med standardindstillinger efter at billedpræcisionen i GIMP er ændret til 32 bit flydende tal lineært lys.

Dette filter kan bruges til at tilpasse et billede, som kan have et stort dynamisk område (HDR), til præsentation ved hjælp af et lille dynamisk område. Dette er en effektiv global operator, der er afledt af simple fysiologiske observationer, og som producerer luminans i intervallet 0,0-1,0.

Denne tilgang til tonekortlægning blev oprindeligt præsenteret af Reinhard, E. og Devlin, K. (2005). “Dynamic range reduction inspired by photoreceptor physiology.” In: IEEE Transactions on Visualization and Computer Graphics, 11(1) (2005), s. 13-24.

| Bemærk
Selvom Reinhard-filteret ikke er så langsomt som Fattal- og Mantiuk-filtrene, er det ikke særlig hurtigt på større billeder. Hvis du vil finde de bedste indstillinger til dit billede, kan du lave en lille relevant markering først og gemme det som en forudindstilling, før du bruger det til hele billedet.

#### 8.45.2. Aktivering af filteret

Dette filter findes i hovedmenuen under Farver → Tonekortlægning → Reinhard 2005 ….

#### 8.45.3. Indstillinger

Figur 16.209. Dialogen til filteret “Reinhard 2005”

Forudindstillinger

  “Forudindstillinger” er en fælles funktion for flere farvekommandoer. Du kan finde en beskrivelse i Afsnit 8.1.1, “Fælles funktioner for Farver”.

Lysstyrke

  Billedets samlede lysstyrke.

Kromatisk tilpasning

  Tilpasning til farvevariation i billedet.

Lystilpasning

  Tilpasning til lysvariation i billedet.

Inputtype, Tilpasning, Indstillinger for blanding, Forhåndsvisning, Anvend filter straks, Opdelt visning

  Disse fælles funktioner er beskrevet i Afsnit 8.1.1, “Fælles funktioner for Farver”.

8.44. Mantiuk 2006 |  | 8.46. Stress

Report a bug in GIMP Rapportér en fejl i fejlsporing