10. Menuen “Filtre”
| Kapitel 16. Menuer |

## 10. Menuen “Filtre”

### 10.1. Introduktion til menuen “Filtre”

Figur 16.241. Menuen “Filtre”

I GIMP-terminologi er et filter et udvidelsesmodul, der ændrer et billedes udseende, i de fleste tilfælde kun det aktive lag i billedet. Det er dog ikke alle elementer i denne menu, der lever op til den definition; ordet “filter” bliver ofte misbrugt til at betyde et hvilket som helst udvidelsesmodul, uanset hvad det gør. Faktisk ændrer nogle af elementerne i denne menu slet ikke billeder.

Med undtagelse af de tre øverste punkter i menuen Filtre er alle elementerne udvidelsesmoduler. Hvert udvidelsesmodul bestemmer selv, hvor det ønsker, at dets menupunkt skal placeres. Derfor kan udseendet af denne menu være helt forskelligt for hver bruger. I praksis varierer udseendet dog ikke ret meget, fordi de fleste udvidelsesmoduler kommer med GIMP, når det er installeret, og de er selvfølgelig altid de samme steder i menuen.

Udvidelsesmoduler er ikke begrænset til menuen Filtre: Et udvidelsesmodul kan placere elementer i enhver menu. Faktisk er en række af GIMPs grundlæggende funktioner (f.eks. Sammenlæg lag (fjern partiel gennemsigtighed) i menuen Lag) implementeret af udvidelsesmoduler. Men menuen Filtre er standardstedet for et udvidelsesmodul til at placere sine menupunkter.

Se afsnittet Udvidelsesmoduler for generel information om udvidelsesmoduler, og hvordan man bruger dem. Du kan finde information om de filtre, der leveres med GIMP i kapitlet Filtre. For filtre, du selv installerer, henvises til de oplysninger, der fulgte med dem.

9. Menuen “Værktøjer” |  | 10.2. Gentag seneste

Report a bug in GIMP Rapportér en fejl i fejlsporing