3.10. Blækpen
| 3. Maleværktøjer |

### 3.10. Blækpen

Værktøjet Blækpen bruger en simulering af en blækpen med en kontrollerbar spids til at male ensfarvede penselstrøg med en udjævnet kant. Spidsens størrelse, form og vinkel kan indstilles for at bestemme, hvordan strøgene skal gengives.

#### 3.10.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Blækpen.

- Ved at klikke på værktøjsikonet i Værktøjskassen.

- Ved at bruge tastaturgenvejen K.

#### 3.10.2. Ændringstaster

Ctrl

  Denne tast ændrer spidsen til en Farvevælger.

#### 3.10.3. Indstillinger

Figur 14.65. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Uigennemsigtighed, Udvid lag
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Justering
  Størrelse

    Styrer pennespidsens tilsyneladende bredde med værdier, der går fra 0 (meget tynd) til 200 (meget tyk).

  Vinkel

    Styrer pennespidsens tilsyneladende vinkel i forhold til vandret.

Følsomhed
  Størrelse

    Dette styrer spidsens størrelse fra minimum til maksimum. Bemærk, at en størrelse på 0 ikke resulterer i en spids af størrelse nul, men snarere en spids af minimumsstørrelse.

  Hældning

    Styrer spidsens tilsyneladende hældning i forhold til vandret. Denne indstilling og vinkelindstillingen beskrevet ovenfor er indbyrdes forbundne. At prøve sig frem er den bedste måde at lære at bruge dem på.

  Hastighed

    Styrer spidsens effektive størrelse som en funktion af tegnehastigheden. Det vil sige, at jo hurtigere du tegner, jo smallere bliver stregen ligesom med en fysisk pen.

Type og form
  Type

    Der er tre spidsformer at vælge imellem: cirkel, kvadrat og diamant.

  Form

    Den enkelte spidstypes geometri kan justeres ved at holde museknappen nede på den lille firkant i midten af Form-ikonet og flytte den rundt.

3.9. Airbrush |  | 3.11. MyPaint-pensel

Report a bug in GIMP Rapportér en fejl i fejlsporing