8.57. Farve til alfa …
| 8. Menuen “Farver” |

### 8.57. Farve til alfa …

#### 8.57.1. Oversigt

Kommandoen Farve til alfa gør alle pixels i det aktive lag, som har en valgt farve, gennemsigtige. Den forsøger at bevare information om kantudjævning ved at bruge en delvist intelligent algoritme, der erstatter svag farveinformation med svag alfainformation. På denne måde bevarer områder, der indeholder et element af den valgte farve, et blandet udseende med deres omgivende pixels.

#### 8.57.2. Aktivering af filteret

Dette filter findes i hovedmenuen under Farver → Farve til alfa ….

#### 8.57.3. Indstillinger

Figur 16.232. Dialog for filteret “Farve til alfa”

Forudindstillinger

  “Forudindstillinger” er en fælles funktion for flere farvekommandoer. Du kan finde en beskrivelse i Afsnit 8.1.1, “Fælles funktioner for Farver”.

Farve

  Hvis du klikker på farveprøven, får du en dialog til farveudvælgelse, hvor du kan vælge en farve. Du kan også vælge en farve ved hjælp af pipetten til højre.

  “Farve til alfa” har med en GEGL-indstillingsdialog i Værktøjskassen. Når indstillingen Prøvegennemsnit ikke er afkrydset, vælger farvevælgeren kun én pixelfarve. Når indstillingen er afkrydset, har musemarkøren en firkant, der begrænser en pixelprøve, der bestemmer den sammenlagte “prøvefarve”. Du kan fastsætte kvadratstørrelsen direkte i tekstfeltet eller ved hjælp af pilene eller tastaturtasterne Op og Ned.

  Hvis du højreklikker på farveprøven, vises en menu, hvor du kan vælge forgrundsfarven, baggrundsfarven, hvid eller sort.

Tærskel for gennemsigtighed, Tærskel for uigennemsigtighed

  - Gennemsigtighed: den grænse hvorunder farver bliver gennemsigtige.

  - Uigennemsigtighed: den grænse over hvilken farver bliver uigennemsigtige.

  Color to Alpha modifies the transparency (and color) of the pixels based on their distance from the selected background color (the “Color” option) — the closer they are to the background color, the more transparent they become, with the background color becoming fully transparent.

  Tærsklerne for gennemsigtighed og uigennemsigtighed styrer, hvor tæt farverne skal være på baggrundsfarven, før de bliver helt gennemsigtige, og hvor langt de skal være fra baggrundsfarven, før de forbliver helt uigennemsigtige. Med standardværdierne 0 og 1 er det kun baggrundsfarven, der bliver helt gennemsigtig, og kun de farver, der er længst væk fra baggrundsfarven, forbliver helt uigennemsigtige.

  For eksempel fungerer standardværdierne godt til at fjerne en hvid baggrund fra et sort objekt, men hvis objektet i stedet er gråt [fig. 1], vil det blive halvgennemsigtigt [fig. 2], da grå er midt mellem hvid og sort. Hvis man sænker tærsklen for uigennemsigtighed til 0,5, løses det ved at holde alle pixels, der er grå eller mørkere (alle pixels, hvis afstand fra hvid er 0,5 eller mere på en skala fra 0 til 1), helt uigennemsigtige [fig. 3].

  Tærsklen for gennemsigtighed fungerer på samme måde: Hvis man hæver den, bliver flere farver i nærheden af baggrundsfarven helt gennemsigtige. Dette er mest nyttigt med støjfyldte billeder, hvor baggrunden ikke er helt ensfarvet. Men i modsætning til andre tilfælde, når tærsklen for gennemsigtighed er over 0, gengiver rekomponering af resultatet mod baggrundsfarven ikke længere nøjagtigt det samme billede.

  Med fare for at blive lidt teknisk kan dette visualiseres ved at tænke på RGB-terningen. Baggrundsfarven er et punkt indeni terningen, og tærsklerne for gennemsigtighed og uigennemsigtighed er to underterninger centreret omkring baggrundsfarven. Alt inden for terningen med gennemsigtighedstærsklen bliver helt gennemsigtigt, alt uden for terningen med uigennemsigtighedstærsklen forbliver helt uigennemsigtigt, og alt derimellem overgår gradvist fra gennemsigtigt til uigennemsigtigt. På billedet [fig. 4] kan du se den rød-grønne side af RGB-terningen. (1) er baggrundsfarven (Rød=0,5, Grøn=0,5, Blå=0,0), (2) er gennemsigtighedstærsklen (sat til 0,1), og (3) er uigennemsigtighedstærsklen (sat til 0,4).

  Figur 16.233. Eksempler på tærskler for Farve til alfa

  fig. 1

  fig. 2

  Figur 16.234. Eksempler på tærskler for Farve til alfa

  fig. 3

  fig. 4

Indstillinger for blanding, Forhåndsvisning, Anvend filter straks, Opdelt visning

  Disse fælles funktioner er beskrevet i Afsnit 8.1.1, “Fælles funktioner for Farver”.

#### 8.57.4. Brug af Farve til alfa

1. Tilføj om nødvendigt en alfakanal til dit billede i billedvinduets menu under Lag → Gennemsigtighed → Tilføj alfakanal.

2. Åbn Farve til alfa.

   Figur 16.235. Farve til alfa åbnet med standardindstillingerne

   Oprindeligt billede med alfakanal

   Oprindeligt billede med en alfakanal. Farve til alfa med standardindstillinger: “Farven” er hvid. Tærskel for uigennemsigtighed = 1,00 er maksimum, og derfor er det kun farverne længst væk fra “Farven”, der forbliver helt uigennemsigtige. Tærskel for gennemsigtighed = 0, så “Farven” er helt gennemsigtig.

3. Slå Forhåndsvisning fra.

4. Vælg farve (i dette tilfælde himlen).

5. Slå Forhåndsvisning til.

   “Farve” fra himlen. Tærsklerne sat til standardværdierne.

6. Tilpas tærsklerne for gennemsigtighed og uigennemsigtighed ved at prøve dig frem.

   Kun himlen er gennemsigtig. Tærsklen for uigennemsigtighed er sænket for at gøre farverne længst væk (monument, træer og vej) helt uigennemsigtige. Tærsklen for gennemsigtighed er øget for at gøre “Farven” helt gennemsigtig og slette nogle ufuldkommenheder i himlen.

8.56. Farvereduktion |  | 8.58. Rastersimulering

Report a bug in GIMP Rapportér en fejl i fejlsporing