8. Menuen “Farver”
| Kapitel 16. Menuer |

## 8. Menuen “Farver”

### 8.1. Introduktion til menuen “Farver”

Figur 16.127. Indholdet i menuen “Farver”

Dette afsnit beskriver menuen Farver, som indeholder kommandoer, der påvirker billedets farve.

| Bemærk
Ud over kommandoerne, der er beskrevet her, kan du også finde andre punkter i menuen. De er ikke en del af selve GIMP, men er blevet tilføjet af udvidelsesmoduler. Du kan finde information om et udvidelsesmoduls funktionalitet ved at referere til dets dokumentation.

#### 8.1.1. Fælles funktioner for Farver

De GEGL-baserede filtre i menuen Farver har flere indstillinger til fælles. Nogle af disse indstillinger vises kun under visse betingelser.

Forudindstillinger

  Forudindstillinger giver dig en hurtig måde at vælge tidligere gemte indstillinger for det filter, du bruger. Hvis du har gemt forudindstillinger før, kan du vælge dem fra listen, eller du kan gemme de aktuelle indstillinger ved at trykke på knappen .

  Knappen åbner menuen Forudindstilling, hvor du kan vælge mellem Importér nuværende indstillinger fra en fil eller Eksportér nuværende indstillinger til en fil; du kan også vælge Håndtér gemte forudindstillinger.

Inputtype

  | Bemærk
  Rullelisten med inputtyper er kun synlig, når en markering er aktiv, og filteret gør det muligt at vælge input.

  - Anvend markeringen som input Er denne indstilling valgt, bruger filteret kun pixels inde i markeringen som input til filteret.

  - Anvend hele laget som input Er denne indstilling valgt, er input til filteret hele laget. Outputtet vil kun påvirke det markerede. Laget uden for markeringen berøres ikke.

Tilpasning

  | Bemærk
  Rullelisten Tilpasning er kun synlig, når det aktuelle lag har en alfakanal, ingen markering er aktiv, og filteroperationen kan ændre lagets størrelse.

  Denne indstilling afgør, hvad der skal ske, når resultatet af filteret er større end det oprindelige lag.

  - Justér Lagets størrelse ændres automatisk efter behov, når filteret anvendes. Dette er standardindstillingen.

  - Klip Resultatet klippes ved lagets grænse.

Indstillinger for blanding

  Når du udvider denne indstilling ved at klikke på , kan du vælge den Tilstand for blanding, der skal bruges, når du anvender filteret, og Uigennemsigtighed. Disse fungerer på samme måde som indstillingerne for blanding af lag.

Forhåndsvisning

  Denne indstilling er som standard afkrydset og viser ændringer direkte på lærredet.

Anvend filter straks

  Som standard anvendes GEGL-filtre ikkedestruktivt som lageffekter, hvilket betyder, at de stadig kan ændres på et senere tidspunkt. Når du vil anvende filteret med det samme på selve laget, kan du aktivere denne mulighed.

  Denne indstilling huskes, så du behøver kun at ændre den én gang, hvis du foretrækker altid at bruge filtre destruktivt.

Opdelt visning

  Hvis denne indstilling er afkrydset, er billedvinduet delt i to dele. I venstre side vises effekten af det anvendte filter, og i højre side vises billedet uden filter.

  | Bemærk
  Du kan klikke og trække opdelingslinjen for at flytte den og Ctrl-klik for at gøre den vandret eller ændre den tilbage til lodret.

7.57. Beskær lag til indhold |  | 8.2. Farvebalance

Report a bug in GIMP Rapportér en fejl i fejlsporing