4.10. Samlet transformering
| 4. Transformeringsværktøjer |

### 4.10. Samlet transformering

Figur 14.111. Værktøjet Samlet transformering

Dette værktøj kombinerer flere værktøjer: Rotation, Skalering, Vrid og Perspektiv, der udfører en eller flere af disse handlinger på én gang i en enkelt operation. Ved at kombinere to eller flere muligheder får du næsten uendelige muligheder for transformering.

Lige som de andre transformeringsværktøjer virker dette værktøj på det aktive lag (standard).

Når du har valgt Samlet transformering i værktøjskassen, skal du klikke på billedvinduet. Flere elementer vises i billedvinduet:

- Flere slags håndtag på kanterne:

  - Diamanter til vridning.

  - Kvadrater til skalering.

  - Små diamanter til ændring af perspektiv inde i store kvadrater til skalering.

  Klik og træk i et håndtag for at udføre handlingen med det pågældende værktøj.

- En cirkel med et kryds indeni i midten af billedvinduet til omdrejningspunktet. Klik og træk i denne cirkel for at flytte omdrejningspunktet. Det kan placeres uden for billedvinduet, og endda hvor du vil på skærmen (men du kan ikke længere se det, medmindre du forstørrer billedvinduet).

- Musemarkøren ændrer sig alt efter positionen:

  - I laget: flytningsikon,

  - Uden for laget: rotationsikon,

  - På håndtagene: vridnings-, perspektiv- eller skaleringsikon,

  - På rotationscentercirklen: flytningsikon og rotationsikon.

- Statuslinjen nederst i billedvinduet viser navnet på det aktuelle værktøj.

#### 4.10.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Samlet transformering.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+T.

#### 4.10.2. Indstillinger

Figur 14.112. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Transformering, Retning, Interpolering, Tilpasning, Forhåndsvis billede, Hjælpelinjer

  | Bemærk
  Disse indstillinger beskrevet i Fællesindstillinger for transformeringsværktøjer.

Begræns

  Flytning: Når denne indstilling ikke er markeret, bevæger laget sig jævnt under flytning. Hvis du markerer indstillingen, begrænses bevægelsen til 45° fra midten.

  Skalering: Når denne indstilling er markeret, bevares højde-breddeforholdet.

  Figur 14.113. Skaleringsbegrænsning

  “Skalering” under “Begræns” ikke afkrydset; “Skalering” under “Fra omdrejningspunkt” ikke afkrydset

  “Skalering” under “Begræns” afkrydset; “Skalering” under “Fra omdrejningspunkt” ikke afkrydset

  Rotation: Som standard er rotationen jævn. Når denne indstilling er markeret, roteres der i trin på 15°.

  Vridning: Normalt trækker du det tilsvarende ikon langs en lagkant for at klippe laget. Hvis denne indstilling ikke er markeret (standard), kan du bevæge dig væk fra denne kant. Hvis denne indstilling er markeret, forbliver forskydningshåndtagene på denne kant.

  Perspektiv: For at ændre perspektiv skal du normalt trække det tilsvarende ikon langs en lagkant. Hvis denne indstilling ikke er markeret (standard), kan du bevæge dig væk fra denne kant. Hvis denne indstilling er markeret, forbliver perspektivhåndtagene på denne kant eller på en diagonal.

  Figur 14.114. Perspektivbegrænsning

  “Perspektiv” under “Begræns” ikke afkrydset; “Perspektiv” under “Fra omdrejningspunkt” ikke afkrydset

  “Perspektiv” under “Begræns” afkrydset; “Perspektiv” under “Fra omdrejningspunkt” ikke afkrydset

Fra omdrejningspunkt

  Skalering:

  Figur 14.115. Skalér fra omdrejningspunkt

  “Skalering” under “Begræns” afkrydset; “Skalering” under “Fra omdrejningspunkt” ikke afkrydset

  “Skalering” under “Begræns” afkrydset; “Skalering” under “Fra omdrejningspunkt” også afkrydset

  Vridning: Når denne indstilling ikke er markeret (standard), er den modsatte kant fast, og omdrejningspunktet bevæger sig med vridningen. Når indstillingen er markeret, udføres vridning omkring et fast omdrejningspunkt, og den modsatte side vrides i samme grad, men i modsat retning.

  Perspektiv: Når denne indstilling er markeret, bevares omdrejningspunktets position.

  Figur 14.116. Perspektiv fra omdrejningspunkt

  “Perspektiv” under “Begræns” afkrydset; “Perspektiv” under “Fra omdrejningspunkt” ikke afkrydset

  “Perspektiv” under “Begræns” afkrydset; “Perspektiv” under “Fra omdrejningspunkt” også afkrydset

Omdrejningspunkt

  Ret ind: Hvis denne indstilling er markeret, retter omdrejningspunktet ind efter midten eller hjørnerne, når det kommer tæt på dem.

  Lås: Låser omdrejningspunktet.

#### 4.10.3. Ændringstaster

Ændringstaster er aktive, når der er valgt en handling (flytning, skalering, rotation osv.). Tryk:

- Skift for at markere alle umarkerede begrænsningsindstillinger og fjerne markeringen fra allerede markerede, hvis et transformeringshåndtag er valgt, eller, hvis omdrejningspunktet er valgt, for at rette omdrejningspunktet ind efter midten eller et hjørne,

- Ctrl for at markere alle umarkerede “Fra omdrejningspunkt”-indstillinger samt fjerne markering af dem, der allerede er markeret.

#### 4.10.4. Dialogen til justering af Samlet transformering

Figur 14.117. Dialogen til justering af Samlet transformering

Dialogen til justering åbner, når du klikker på billedvinduet.

Transformeringsmatrix

  Informationsvinduet viser en matematisk repræsentation af perspektivtransformeringen. Du kan finde flere oplysninger om transformeringsmatricer på Wikipedia.

Knappen Justér igen

  Denne knap giver dig mulighed for at nulstille transformeringshåndtagene tilbage til den oprindelige firkantede form, mens du beholder den aktuelle transformation og zoomniveauet. Dette giver dig mulighed for at skabe mere komplekse transformeringer ved at lave transformeringen i flere trin.

4.9. 3D-transformering |  | 4.11. Håndtagstransformering

Report a bug in GIMP Rapportér en fejl i fejlsporing