2.6. Udflydende markering (Tryllestav)
| 2. Markeringsværktøjer |

### 2.6. Udflydende markering (Tryllestav)

Værktøjet Udflydende markering er designet til at vælge områder i det aktuelle lag eller billede baseret på farvelighed.

Når man bruger dette værktøj, er det meget vigtigt at vælge det rigtige udgangspunkt. Hvis du vælger det forkerte sted, kan du få noget meget anderledes end det, du ønsker, eller endda det modsatte.

Udflydende markering er et godt værktøj til at vælge objekter med skarpe kanter. Det er sjovt at bruge, så begyndere starter ofte med at bruge det meget. Du vil dog nok opdage, at jo mere du bruger det, jo mere frustreret bliver du over, hvor svært det er at vælge præcis det, du vil have, hverken mere eller mindre. Mere erfarne brugere finder ud af, at værktøjerne Kurver og Markering efter farve ofte er mere effektive, og bruger værktøjet Udflydende markering mindre. Alligevel er det nyttigt til at vælge et område inden for en kontur eller rette op på ufuldkomne markeringer. Det fungerer ofte meget godt til at vælge et ensfarvet (eller næsten ensfarvet) baggrundsområde.

Bemærk, at når det valgte område udvides udad fra midten, forplanter det sig ikke kun til pixels, der rører hinanden: Det er i stand til at springe over små huller afhængigt af Tærskel-indstillingen. Du kan øge/formindske Tærskel ved at trække markøren nedad (eller til højre) eller opad (eller til venstre) under brugen af Udflydende markering efter det første tryk på knappen.

#### 2.6.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Markeringsværktøjer → Udflydende markering.

- Ved at klikke på værktøjsikonet i Værktøjskassen.

- Ved at bruge tastaturgenvejen U.

#### 2.6.2. Ændringstaster

Værktøjet Udflydende markering har ingen specielle ændringstaster, kun dem der påvirker alle markeringsværktøjer på samme måde. Se Afsnit 2.1, “Fælles funktioner” for at få hjælp til disse.

#### 2.6.3. Værktøjshåndtering

Figur 14.18. Brug af værktøjet Udflydende markering: Valgte pixels er sammenhængende

Værktøjet begynder at markere, når du klikker på et sted i billedet, og udvider sig udad som vand, der oversvømmer lavtliggende områder, og vælger sammenhængende pixels, hvis farver ligner startpixelens. Du kan styre tærsklen for lighed ved at trække musen nedad eller til højre: Jo længere du trækker den, jo større bliver det valgte område. Og du kan reducere markeringen ved at trække opad eller til venstre.

Du kan flytte markeringsomridset med brug af Alt + piletasterne.

#### 2.6.4. Indstillinger

Figur 14.19. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Kantudjævning, Udtynd kanter

  | Bemærk
  Se Indstillinger for markeringsværktøjer for at få hjælp til indstillinger, der er fælles for alle disse værktøjer. Kun indstillinger, der er specifikke for dette værktøj, forklares her.

Find lignende farver

  Disse indstillinger påvirker den måde, hvorpå Udflydende markering udvider markeringen ud fra udgangspunktet.

  Markér gennemsigtige områder

    Denne indstilling giver Udflydende markering mulighed for at markere områder, der er helt gennemsigtige. Hvis denne indstilling ikke er markeret, vil gennemsigtige områder aldrig blive inkluderet i markeringen.

  Basér farve på alle lag

    Hvis du aktiverer denne indstilling, beregnes farven ikke kun ud fra værdierne i det aktive lag, men fra alle synlige lag.

    Mere information kan findes i Ordlisten.

  Diagonale naboer

    Når aktiveret betragter værktøjet diagonalt tilstødende pixels som forbundne, når det beregner det påvirkede område. Med andre ord, i stedet for at kigge på de fire ortogonale naboer til hver pixel, kigger det på alle otte pixels.

    Figur 14.20. Eksempel på Diagonale naboer

    En pixel med fire ortogonale naboer

    En pixel med fire diagonale naboer

    En pixel med otte naboer

    Figur 14.21. Eksempel på anvendelse af indstillingen Diagonale naboer

    Indstillingen ikke aktiveret

    Indstillingen aktiveret

  Tærskel

    Denne skyder bestemmer det farveområde, der vælges i det øjeblik, du klikker med markøren på startpunktet, før du trækker i det: Jo højere tærskel, jo større bliver den resulterende markering. Efter det første tryk på knappen vil et træk nedad eller til højre øge størrelsen af markeringen; et træk opad eller til venstre vil mindske den. Du har altså de samme muligheder uanset Tærskel-indstillingen. Det, der adskiller sig, er, hvor meget du skal trække for at få det ønskede resultat.

  Markér på baggrund af

    Denne indstilling bestemmer, hvilken komponent af billedet GIMP bruger til at beregne ligheden i farve.

    Du kan vælge mellem Sammensat, Rød, Grøn, Blå, Alfa, HSV-farvetone, HSV-mætning, HSV-valør. LCh-lyshed, LCh-farvestyrke og LCh-farvetone.

  Tegn maske

    Denne indstilling kan hjælpe med at visualisere markeringen. Markerede områder angivet ved marcherende myrer er måske ikke tydelige, når du vælger med Udflydende markering. Hvis denne indstilling er markeret, vil de valgte områder blive udfyldt med en magenta farve, så længe du trykker på venstre museknap, og denne maske vil forsvinde, så snart du slipper knappen.

    Figur 14.22. Eksempel på anvendelse af indstillingen Tegn maske

    Indstillingen Tegn maske ikke aktiveret

    Indstillingen Tegn maske aktiveret med venstre musetast stadig trykket ned.

2.5. Forgrundsmarkering |  | 2.7. Markering efter farve

Report a bug in GIMP Rapportér en fejl i fejlsporing