8.23. Udtræk komponent
| 8. Menuen “Farver” |

### 8.23. Udtræk komponent

#### 8.23.1. Overblik

Figur 16.173. Udtræk komponent anvendt

Oprindeligt billede

Kommandoen “Udtræk komponent” anvendt med standardindstillingerne.

Denne kommando giver dig mulighed for at udtrække en specifik farvekomponent fra det aktuelle lag. Dette vil blive repræsenteret som et gråtonelag. Den svarer til Opsplit, bortset fra at den kun udtrækker én komponent, og at effekten udføres på det aktuelle lag i stedet for at skabe et nyt billede.

#### 8.23.2. Aktivering af kommandoen

- Du kan tilgå denne kommando i hovedmenuen via Farver → Komponenter → Udtræk komponent ….

#### 8.23.3. Indstillinger

Figur 16.174. Indstillinger for kommandoen “Udtræk komponent”

Forudindstillinger

  “Forudindstillinger” er en fælles funktion for flere farvekommandoer. Du kan finde en beskrivelse i Afsnit 8.1.1, “Fælles funktioner for Farver”.

Komponent

  Komponent der skal udtrækkes. Standard er RGB Rød: alle lagets pixels, der har den røde komponent i deres farve, udtrækkes for at skabe grå pixels; værdien af den grå pixel er den røde kanals værdi (f.eks. vil en 153;70;17 RGB-pixel give en 153;153;153 grå pixel).

Invertér komponent

  Inverterer alle pixelværdierne i den udtrukne komponent.

Lineært output

  Brug lineært output i stedet for gamma-korrigeret.

Indstillinger for blanding, Forhåndsvisning, Anvend filter straks, Opdelt visning

  Disse fælles funktioner er beskrevet i Afsnit 8.1.1, “Fælles funktioner for Farver”.

8.22. Kanalmikser |  | 8.24. Monomikser

Report a bug in GIMP Rapportér en fejl i fejlsporing