8.2. Farvebalance
| 8. Menuen “Farver” |

### 8.2. Farvebalance

Værktøjet Farvebalance ændrer farvebalancen i den aktive markering eller det aktive lag. Ændringerne er ikke drastiske. Dette værktøj er velegnet til at korrigere dominerende farver i digitale fotos.

| Bemærk
Denne kommando virker ikke på gråtonebilleder. Hvis billedet er i gråtoner, er menupunktet deaktiveret.

#### 8.2.1. Aktivér værktøjet

Værktøjet findes i hovedmenuen under Farver → Farvebalance ….

#### 8.2.2. Indstillinger

Figur 16.128. Indstillinger for Farvebalance

Forudindstillinger

  “Forudindstillinger” er en fælles funktion for flere farvekommandoer. Du kan finde en beskrivelse i Afsnit 8.1.1, “Fælles funktioner for Farver”.

Vælg område, der skal justeres

  Hvis du vælger en af disse muligheder, begrænser du det farveområde, der ændres med skyderne eller inputfelterne for skygger (mørkeste pixels), mellemtoner (mellemste pixels) og højlys (lyseste pixels).

Justér farveniveauer

  Skydere og områder fra de tre RGB-farver til deres komplementære farver (CMY). Nulpositionen svarer til den aktuelle niveauværdi for pixels i det oprindelige billede. Du kan ændre pixelfarven enten i retning af rød eller cyan, grøn eller magenta, blå eller gul.

Nulstil område

  Denne knap sætter farveniveauerne i det valgte område tilbage til nulpositionen (de oprindelige værdier).

Bevar lysstyrke

  Denne indstilling sikrer, at lysstyrken i det aktive lag eller den aktive markering bevares. Værdien af de lyseste pixels ændres ikke.

Indstillinger for blanding, Forhåndsvisning, Anvend filter straks, Opdelt visning

  Disse fælles funktioner er beskrevet i Afsnit 8.1.1, “Fælles funktioner for Farver”.

8. Menuen “Farver” |  | 8.3. Farvetemperatur

Report a bug in GIMP Rapportér en fejl i fejlsporing