5.32. Udfyldningsfarve
| 5. Menuen “Vis” |

### 5.32. Udfyldningsfarve

Du kan ændre farven på det lærred, der omgiver billedet, ved at bruge kommandoen Udfyldningsfarve. Lærredet er den overflade, billedet ligger på. Det ser ud som en ramme omkring billedet i billedvinduet. Det er bare et spørgsmål om personlig præference, da udfyldningsfarven ikke har nogen effekt på selve billedet. Bemærk, at denne farve ikke er den samme som den farve, der bruges af værktøjet Udfyldning.

#### 5.32.1. Aktivering af undermenuen

Du kan tilgå denne undermenu i hovedmenuen via Vis → Udfyldningsfarve.

#### 5.32.2. Valgmuligheder for “udfyldningsfarve”

Fra tema

  Farven på det tema, der er defineret i indstillingerne for Tema, bruges.

Lys ternfarve, Mørk ternfarve

  Den Ternstil, der repræsenterer gennemsigtighed, og som er defineret i indstillingerne for Fremvisning, bruges.

Brugerdefineret farve …

  Åbner farvevælgervinduet, så du kan vælge den farve, der skal bruges.

Bevar udfyldning i tilstanden “Vis alt”

  I tilstanden “Vis alt” kan du se pixels uden for lærredet. Når denne indstilling ikke er afkrydset, er området uden for lærredet fyldt med et skakbrætmønster, også selvom du har valgt en brugerdefineret udfyldningsfarve. Når indstillingen er afkrydset, har lærredet den brugerdefinerede udfyldningsfarve.

Som i indstillinger

  Den Brugerdefineret udfyldningsfarve, der er valgt i indstillingerne for Billedvinduets udseende, bruges.

5.31. Ret ind efter ækvidistance |  | 5.33. Vis menulinje

Report a bug in GIMP Rapportér en fejl i fejlsporing