8.43. Fattal et al. 2002
| 8. Menuen “Farver” |

### 8.43. Fattal et al. 2002

#### 8.43.1. Overblik

Figur 16.204. Eksempel på “Fattal et al. 2002”-tonekortlægning

Oprindeligt billede

Filteret anvendes med standardindstillinger efter at billedpræcisionen i GIMP er ændret til 32 bit flydende tal lineært lys.

Dette filter kan bruges til at tilpasse et billede, som kan have et stort dynamisk område (HDR), til præsentation ved hjælp af et lille dynamisk område. Denne operation reducerer størrelsen af de lokale billedgradienter og giver en luminans inden for intervallet 0,0-1,0.

Denne tilgang til tonekortlægning blev oprindeligt præsenteret af Raanan Fattal i SIGGRAPH-artiklen “Gradient Domain High Dynamic Range Compression” fra 2002.

| Bemærk
Dette filter er langsomt på større billeder. Hvis du vil finde de bedste indstillinger til dit billede, kan du lave en lille relevant markering først og gemme det som en forudindstilling, før du bruger det til hele billedet.

#### 8.43.2. Aktivering af filteret

Dette filter findes i hovedmenuen under Farver → Tonekortlægning → Fattal et al. 2002 ….

#### 8.43.3. Indstillinger

Figur 16.205. Dialogen til filteret “Fattal et al. 2002”

Forudindstillinger

  “Forudindstillinger” er en fælles funktion for flere farvekommandoer. Du kan finde en beskrivelse i Afsnit 8.1.1, “Fælles funktioner for Farver”.

Alfa

  Gradienttærskel for forbedring af detaljer.

Beta

  Størrelsen af lokal forbedring af detaljer.

Mætning

  Global faktor for mætning af farver.

Støj

  Gradienttærskel for mindskelse af detaljeforbedring.

Inputtype, Tilpasning, Indstillinger for blanding, Forhåndsvisning, Anvend filter straks, Opdelt visning

  Disse fælles funktioner er beskrevet i Afsnit 8.1.1, “Fælles funktioner for Farver”.

8.42. Undermenuen “Tonekortlægning” |  | 8.44. Mantiuk 2006

Report a bug in GIMP Rapportér en fejl i fejlsporing