3.5. Dialogen Farveovergange
| 3. Dialoger relateret til billedindhold |

### 3.5. Dialogen Farveovergange

Figur 15.32. Skærmbilledet viser dialogen Farveovergange

The “Gradients” dialog offers a gradient palette which is used to select a gradient — a set of colors arranged in a linear scale — for use with the Gradient tool and numerous other operations. It also gives you access to several functions for manipulating gradients. You can select a gradient by clicking on it in the list: it will then be shown in the Brush/Pattern/Gradient area of the Toolbox. A few dozen nice gradients come pre-installed with GIMP. You can create more using the Gradient Editor. General information about gradients and how they are used in GIMP can be found in the Gradients section.

De første fem farveovergange er specielle: De gengiver farveovergangen mellem forgrunds- og baggrundsfarverne i værktøjskassen på forskellige måder.

- Fg. til bg. (hård kant): kun sort og hvid med en skarp grænse.

- Fg. til bg. (HSV med/mod uret): alle farvetonerne i farvehjulet mellem forgrundsfarven og baggrundsfarven, med eller mod uret.

- Fg. til bg. (RGB): standardfarveovergang mellem værktøjskassens forgrunds- og baggrundsfarver i RGB-tilstand.

- Fg. til gennemsigtig: bruger kun én farve (forgrundsfarven) fra fuldstændig uigennemsigtighed til fuldstændig gennemsigtighed. Denne farveovergang er meget nyttig, når du arbejder med blødt blandede collager eller tågeeffekter.

#### 3.5.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Farveovergange;

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Farveovergange

- ved at klikke på den aktuelle farveovergang i Pensel/Mønster/Farveovergangsområdet i Værktøjskassen (hvis du har markeret indstillingen “Vis aktive pensler, mønstre og farveovergange” i Værktøjskassens indstillinger).

- fra billedet med tastaturgenvejen Ctrl+G.

I menuen Vinduer er der en liste over frigjorte vinduer, som kun findes, hvis mindst én dialog forbliver åben. I dette tilfælde kan du åbne dialogen “Farveovergange” i hovedmenuen: Vinduer → Farveovergange.

#### 3.5.2. Brug af dialogen “Farveovergange”

Den mest basale og mest anvendte handling i dialogen er simpelthen at klikke på en af farveovergangene i rullelisten for at gøre den til GIMPs aktuelle farveovergang, som derefter vil blive brugt af enhver handling, der involverer en farveovergang.

Hvis du dobbeltklikker på en farveovergang, åbner du Farveovergangsredigering, hvor du kan redigere dens navn. Bemærk dog, at du kun kan ændre navnene på de farveovergange, du selv har lavet, og ikke dem, der er forudinstalleret i GIMP. Det er en generel regel, at du ikke kan ændre de ressourcer, som GIMP forudinstallerer for dig: pensler, mønstre, gradienter osv; kun dem, du selv skaber.

Gitter-/listetilstande

  I fanebladsmenuen kan du vælge mellem Vis som gitter og Vis som liste. I gittertilstand er farveovergangene lagt ud i et rektangulært layout. De ser ret blændende ud på denne måde, men det er ikke særlig nemt at vælge den, du vil have, på grund af visuel interferens fra de tilstødende. I listetilstand, som er den mest anvendelige standard, er farveovergangene opstillet lodret med navnet ved siden af miniaturen.

  I fanebladsmenuen giver indstillingen Størrelse af forhåndsvisning dig mulighed for at tilpasse størrelsen på forhåndsvisningen af farveovergangene.

Knapbjælken i bunden tilbyder følgende funktioner:

Redigér farveovergang

  Denne knap aktiverer Farveovergangsredigering.

Ny farveovergang

  Opretter en ny gradient, initialiseret som en simpel gråtoneskala, og aktiverer Farveovergangsredigering, så du kan ændre den.

  Farveovergange, som du opretter, gemmes automatisk i `gradients`-mappen i din personlige GIMP-mappe. Alle farveovergangsfiler (der slutter med filtypenavnet `.ggr`), der findes i en af disse mapper, indlæses automatisk, når du starter GIMP. Du kan føje flere mapper til farveovergangssøgestien, hvis du vil, under fanebladet Farveovergange på siderne Datamapper i dialogen Indstillinger.

Duplikér farveovergang

  Opretter en kopi af den aktuelt valgte farveovergang. Du vil kunne redigere kopien, da redigering af den oprindelige ikke understøttes.

Slet farveovergang

  Fjerner alle spor af farveovergangen, hvis du har tilladelse til at gøre det. Den beder om bekræftelse, før den gør noget.

Opdatér farveovergange

  Hvis du tilføjer farveovergange til din personlige `gradients`-mappe på en anden måde end via denne dialog, vil denne knap genindlæse listen, så de nye elementer bliver tilgængelige.

De funktioner, der udføres af disse knapper, kan også tilgås fra dialogens pop op-menu, der aktiveres ved at højreklikke hvor som helst i listen over farveovergange, eller via Farveovergangsmenu i fanebladsmenuen.

Farveovergangsmenuen tilbyder nogle flere funktioner:

Gem som _POV-Ray …

  Dette giver dig mulighed for at gemme farveovergangen i det format, der bruges af POV-Ray 3D-ray-tracing-programmet.

Kopiér farveovergangens placering

  Kommandoen kopierer farveovergangens filplacering til udklipsholderen. Den kan derefter indsættes i et tekstredigeringsprogram.

Vis i filhåndtering

  Vis i filhåndtering åbner farveovergangens placering i dit systems standardfilhåndtering.

Brugerdefineret farveovergang …

  Denne kommando opretter et eksempelbillede udfyldt med den valgte farveovergang. Du kan vælge bredde og højde på billedet samt farveovergangens retning i dialogvinduet.

Gem farveovergang som CSS …

  CSS-sproget (Cascading Style Sheets) bruges til at formatere visningen af HTML- og XML-filer (f.eks. baggrundsfarve, baggrundsfarveovergang eller skriftstørrelse). Udvidelsesmodulet “CSS Save” er en CSS3 lineær farveovergangsgenerator, der giver dig mulighed for at gemme en CSS3-kodestump, der indeholder farveovergangsdataene for en given GIMP-farveovergang. Denne kodestump er en tekstfil: Du kan kopiere og indsætte den i det stilark, der er relateret til din HTML-fil, for at få en farveovergangsbaggrund, når du åbner HTML-filen i Firefox, Chrome eller Safari. Denne CSS3-kodestump kan også bruges som en farveovergang i SVG-filer.

  Her er et eksempel på en CSS3-kodestump, der bruger farveovergangen Blue Green:

  En CSS-kodestump oprettet med Gem som CSS.

  background-image: linear-gradient(top, rgb(0,123,255) 0%, rgb(72,226,255) 56%,
  rgb(0,255,161) 100%);

##### 3.5.2.1. Angiv mærkater

Mærkater kan bruges til at arrangere visningen af farveovergange. Se Afsnit 3.7, “Angiv mærkater”.

#### 3.5.3. Farveovergangsredigering

Figur 15.33. Farveovergangsredigering

Med Farveovergangsredigering kan du redigere farverne i en farveovergang. Den kan kun bruges på farveovergange, du selv har lavet (eller på en kopi af en af de medfølgende farveovergange), ikke på de farveovergange, der er præinstalleret med GIMP. Dette er et sofistikeret værktøj, som det kan tage lidt tid at forstå. Konceptet bag det er, at en farveovergang kan nedbrydes i en række tilstødende segmenter, hvor hvert segment består af en jævn overgang fra farven i venstre kant til farven i højre kant. Med Farveredigering kan du pakke et vilkårligt antal segmenter sammen med de farver, du ønsker til venstre og højre kant af hvert segment, og med flere muligheder for formen på overgangen fra venstre til højre.

##### 3.5.3.1. Aktivering af Farveovergangsredigering

Farveovergangsredigering kan aktiveres på flere måder:

- ved at dobbeltklikke på farveovergangsstriben i dialogen Farveovergange,

- i genvejsmenuen, som kommer frem ved at højreklikke på farveovergangens navn,

- ved at klikke på knappen Redigér farveovergang i dialogen Farveovergange,

- i Farveovergangsmenuen, som kommer frem ved at klikke i dialogen Farveovergange.

##### 3.5.3.2. Fremvisning

Navn

  Her ændres farveovergangens navn, som det vises på listen over farveovergange.

Forhåndsvisning af farveovergang

  Under navnet ser du det aktuelle resultat af dit arbejde. Hvis du bevæger musemarkøren på dette display, fungerer det lidt som en farvevælger. Information om pixlen under musen vises under forhåndsvisnings- og skyderområdet.

  Position er et tal mellem 0,000 på venstre side og 1,000 på højre side af farveovergangen. Nedenfor vises farveværdierne i RGB- og HSV-tilstand efterfulgt af værdierne Luminans og Uigennemsigtighed.

  Hvis du klikker og trækker i visningen, er det kun position og RGB-data, der vises. Men de sendes videre til forgrundsfarven i Værktøjskassen og til de fire første farveovergange på listen (ved at trykke på Ctrl-tasten sendes farven til baggrundsfarven i Værktøjskassen).

Indstilling af område / Kontrolskydere

  Under farveovergangsvisningen er et sæt sorte og hvide trekanter på række, som giver dig mulighed for at justere slutpunkter og midtpunkter i forhåndsvisningen af farveovergangen. Et segment er mellemrummet mellem to på hinanden følgende sorte trekanter. Inde i hvert segment er der en hvid trekant, som bruges til at “ændre” farverne i segmentet, på samme måde som den midterste skyder i værktøjet Niveauer ændrer farverne der. Du kan vælge et segment ved at klikke mellem de to sorte trekanter, der definerer det. Det skifter fra hvidt til blåt. Du kan vælge en række segmenter ved at klikke på dem, mens Skift holdes nede. Det valgte område består altid af et sæt fortløbende segmenter, så hvis du springer over nogle, når du klikker og holder Skift nede, vil de automatisk blive inkluderet. Hvis “Øjeblikkelig opdatering” er markeret, opdateres displayet straks efter en skyderbevægelse; hvis den ikke er markeret, opdateres der kun, når du slipper museknappen.

  Du kan flytte skydere, segmenter og markeringer. Hvis du blot klikker-og-trækker på en skyder, flytter du kun den tilsvarende overgang. Hvis du klikker-og-trækker på et segment, kan du flytte dette segment op til den næste trekant. Ved at Skift+klik-og-træk på et segment/en markering, kan du flytte segmentet/markeringen og komprimere/udvide de næste segmenter.

Rullebjælke

  Under skyderne er der en rullebjælke. Den kommer kun i spil, hvis du zoomer ind ved hjælp af knapperne i bunden.

Feedbackområde

  Nedenfor viser en farveprøve den farve, som musemarkøren peger på. Oplysninger om denne farve og nyttige tips eller feedbackmeddelelser kan vises her.

Knapper

  Knapbjælken i bunden tilbyder følgende funktioner:

  Zoom ud

    Med denne knap formindskes den vandrette visning af farveovergangen.

  Zoom ind

    Med denne knap udvides den vandrette visning af farveovergangen. Rullebjælken kan derefter bruges til at flytte visningen til venstre eller højre.

  Zoom 100 %

    Med denne knap ændres visningen i vandret retning, så det passer præcist ind i vinduet.

##### 3.5.3.3. Farveredigeringens pop op-menu

Du kan få adgang til Farveovergangsmenuen enten ved at højreklikke på farveovergangsvisningen eller ved at vælge det øverste punkt i dialogens fanebladsmenu. Menuen giver dig mulighed for at redigere endepunktets farve (indstille venstre og højre kantfarve for hvert segment), blande farver, vælge en farvemodel og redigere segmenter. Farveredigeringen fungerer kun med brugerdefinerede farveovergange eller en kopi af en af de medfølgende farveovergange.

Menuen indeholder følgende kommandoer:

Redigering af endepunkternes farve

Venstre/højre farvetype

  Denne undermenu giver dig mulighed for at vælge slutpunktets farve fra værktøjskassens forgrunds- og baggrundsfarver. Hver gang du ændrer forgrunds- eller baggrundsfarven, kan denne endepunktsfarve også blive ændret. Alternativet er at vælge en Fast endepunktsfarve.

  Menuen indeholder følgende kommandoer:

  Fast

    Fast

  Forgrundsfarve

    Forgrundsfarve

  Forgrundsfarve (gennemsigtig)

    Forgrundsfarve (gennemsigtig)

  Baggrundsfarve

    Baggrundsfarve

  Baggrundsfarve (gennemsigtig)

    Baggrundsfarve (gennemsigtig)

Venstre [højre] endepunkts farve

  Med disse valgmuligheder vælges en farve til det respektive slutpunkt ved hjælp af Farveredigering.

  | Bemærk
  Denne kommando er relateret til den foregående og bliver inaktiv, hvis du har valgt en anden værdi end Fast for den tilsvarende venstre [højre] farvetype.

Hent venstre [højre] farve fra

  Disse muligheder giver dig en række alternative måder at tildele farver til endepunkterne på. Fra undermenuen kan du vælge (hvis vi antager, at det drejer sig om det venstre endepunkt):

  Venstre nabos højre endepunkt

    Med dette valg vil venstre nabosegments højre endepunkts farve blive tildelt det valgte områdes venstre endepunkt.

  Højre endepunkt

    Dette valg vil få farven på det højre endepunkt i det valgte område til at blive tildelt det venstre endepunkt.

  Forgrundsfarve / Baggrundsfarve

    Dette valg medfører, at GIMPs aktuelle forgrunds- eller baggrundsfarve, som vist i Værktøjskassen, bliver tildelt endepunktet. Bemærk, at en senere ændring af forgrunds- eller baggrundsfarven ikke vil ændre slutpunktets farve.

  RGBA-farver

    Nederst i menuen er der 10 “hukommelsespladser”. Du kan tildele farver til dem ved hjælp af menupunktet “Gem”, som er beskrevet nedenfor. Hvis du vælger en af pladserne, vil farven i den blive tildelt endepunktet.

Gem venstre [højre] farve i

  Disse indstillinger får farven på det pågældende endepunkt til at blive tildelt den “hukommelsesplads”, der er valgt i undermenuen.

Klik og træk farver

  Du kan også klikke og trække en farve fra værktøjskassens forgrunds- eller baggrundsfarve eller fra en palet

  - til et endepunkt (en sort trekant), for at indstille venstre [højre] farve,

  - til farveovergangens visningsområde for at tilføje et nyt endepunkt med denne farve på begge sider.

Blandings- og farvefunktioner for segment

Blandingsfunktion for segment

  Disse valgmuligheder bestemmer forløbet af overgangen fra det ene endepunkt i området (segment eller markering) til det andet ved at tilpasse den angivne type funktion til endepunkterne og midtpunktet i området:

  Lineær

    Standardindstilling. Farven varierer lineært fra det ene endepunkt i området til det andet.

  Buet

    Farveovergangen varierer mere i enderne af området end i midten.

  Bølgelignende

    Det modsatte af den buede type. Farveovergange varierer mere i midten af området end i dets ender.

  Sfærisk (voksende)

    Farveovergangen varierer mere i venstre side af området end i højre.

  Sfærisk (aftagende)

    Farveovergangen varierer mere i højre side af området end i venstre.

  Trin

    Farveovergangen skifter fra venstre værdi til højre værdi i ét trin uden mellemliggende farver.

Farvetype for segment

  Disse valgmuligheder giver dig yderligere kontrol over typen af overgang fra det ene endepunkt til det andet: som en linje enten i RGB-rum eller i HSV-rum.

  Menuen indeholder følgende kommandoer:

  RGB

    RGB

  HSV (farvetone mod uret)

    HSV (farvetone mod uret)

  HSV (farvetone med uret)

    HSV (farvetone med uret)

Ændring af segmenter

Vend segment

  Denne kommando vender det valgte område (segment eller markering) fra højre mod venstre og vender alle farver og slutpunkter.

Kopiér segment

  Denne kommando opdeler det valgte område (segment eller markering) i to dele, som hver især er en perfekt komprimeret kopi af det oprindelige område.

Opdel segment ved midtpunkt

  Denne kommando deler hvert segment i det valgte område i to segmenter, der deles ved den hvide trekants placering.

Opdel segment jævnt

  Denne kommando svarer til den foregående, men den deler hvert segment halvvejs mellem endepunkterne i stedet for ved den hvide trekant.

Slet segment

  Denne kommando sletter alle segmenter i det valgte område (segment eller markering), erstatter dem med en enkelt sort trekant i midten og forstørrer segmenterne på begge sider for at udfylde tomrummet.

Centrér segmentets midtpunkt igen

  Denne kommando flytter den hvide trekant for hvert segment i det valgte område til et punkt halvvejs mellem de tilstødende sorte trekanter.

Omfordel håndtag i segment

  Denne kommando får de sorte og hvide trekanter i det valgte område til at blive forskudt, så afstandene fra den ene til den næste er ens.

Blanding af farver

Disse kommandoer er kun tilgængelige, hvis der er valgt mere end ét segment.

Bland endepunkternes farver

  Denne kommando får farverne ved de indre endepunkter i området til at være gennemsnitlige, så overgangen fra hvert segment til det næste er jævn.

Bland endepunkternes uigennemsigtighed

  Denne kommando gør det samme som den forrige, men med uigennemsigtighed i stedet for farve.

Redigér aktiv farveovergang

  Når den er aktiveret, vil Farveovergangsredigering automatisk indlæse den aktive farveovergang. Hvis den er deaktiveret, vil Farveovergangsredigering ikke ændre sig, når den aktive farveovergang ændres.

| Pas på
Der er ingen “fortryd” tilgængelig i Farveredigering, så vær forsigtig!

##### 3.5.3.4. Eksempel på brug af Farveredigering

Alle disse muligheder kan virke lidt kedelige. Her er et eksempel, der kan skabe klarhed:

1. Åbn dialogen Farveovergange. Klik på Ny farveovergang. Farveovergangsredigering åbnes og viser en farveovergang fra sort til hvid.

   Figur 15.34. Ny farveovergang

2. Højreklik i den nye farveovergang, og klik på Opdel segment jævnt. Angiv det ønskede antal segmenter.

   Figur 15.35. Farveovergang med tre segmenter

   Hvert segment afgrænses af to sorte trekantede skydere. Klik på et segment for at aktivere det. Ved at trykke på Skift-tasten kan du vælge flere sammenhængende segmenter.

3. I genvejsmenuen, som fremkommer ved at højreklikke i farveovergangen, skal du indstille Venstre endepunkts farve og Højre endepunkts farve for det valgte segment eller den valgte segmentgruppe.

   Figur 15.36. Første segment farvelagt

   Rød er valgt til venstre endepunkt og gul til højre endepunkt.

4. Fortsæt på samme måde med de andre segmenter. Brug derefter Blandingsfunktion for segment til at opnå forskellige effekter.

3.4. Dialogen mønstre |  | 3.6. Dialogen Paletter

Report a bug in GIMP Rapportér en fejl i fejlsporing